પ્રાપ્ત વિગત અનુસાર હિંમતનગરના ખાડિયા વિસ્તારમાં મહાવીરનગરના મંગલમ્ પાર્કમાં રહેતા રામેશ્વરલાલ શંકરલાલ મેલાનાની પાયલ જવેલર્સ દુકાન બંધ કરી ઘરે ગયા હતા જ્યારે રાત્રિ દરમિયાન વીસ થી પચ્ચીસ વર્ષની ઉંમરના ત્રણેક તસ્કરોએ જવેલર્સની દુકાનની જાળી તોડી અંદર પ્રવેશી તેમાંથી આશરે ૨૫ તોલા ૩ ગ્રામ વજનના તેમજ ચાંદીના સાડા દસ કિલો વજનના દાગીના ઉપરાંત રૂા.૨.૨૫ લાખની રોકડ રકમ સહિત કુલ રૂા.૧૦.૪૬ લાખની માલમત્તાની ચોરી કરી હતી. ત્યારબાદ તસ્કરોએ કનુભાઇ ગુરૂમુખદાસ ખાનેજાની સંસ્કૃતિ સાડીઓની દુકાનની લોખંડની જાળી તોડી દુકાનમાંથી રૂા.૩ હજારની રોકડ ચોરી કર્યા બાદ નજીકમાં આવેલ અન્ય દુકાન રજનીકાન્તભાઇ મીઠાલાલ દોશીની મીઠાલાલ પેલેસના દરવાજાનું તાળુ તોડી ચોરીનો પ્રયાસ કર્યો હતો.